da da da da en da de da da da da af da de de da et af da da ml da en en en ka da da da da da da da da da da nb en it nb nb da hu hu de tr sv en da sv sv nb da nb da da en da nn da da da da da da nb nb en da da et it da pl da da de da da da da it da fr da en da en da pl da sv da da da da da nb da en nb da da nb da da nb da da da da da sv da da da da sv nb da da da da da da da da da da da da da da da da da nb da da da da da da da da da da da da da da da da da da da da da da da da en da sv da da da da da da da da en da da da da da da da da da da en da da da da da da da da da da da da da da da da da da da sv da da da da da da da da da da da da da da da da da da da da da da da da da da da da en da da da da da nb da da da da da en da da nb da da en da da da da da da da da da da da da da da da da da da da da da nb da da da da da da da da da en da en en da da da da nb da da da da da da da da da da da da da da da en da da sv sv da da da da da da da da da en da da da da da da da sv da da da tr en ru en da en da da da da da da da da sv sv sv nb da da da th en en en en pt en en fr en it fr de en sv fr de de fr fr fr sv en fr en ja fr de fr es nb fr de en en sv de de fr en fr it fr en sv da en fr en en en sv sv da nl da da da it fr en en en sv
Landsbyklyngen Søskovlandet på Sjælland – Landsbyklyngen Søskovlandet på Sjælland dækker de fire sogne Haraldsted-Allindemagle, Jystrup-Valsølille, Kværkeby-Fjellebro og Vigersted.
Egnsspil i Vigersted 21.-23. juni 2019
Lokalhistorisk Forening for Jystrup-Valsølille sogne
Ringsted Kommune støtter op om Natur- og aktivitetshuset i Vrangeskov og vil bidrage med 190.000 kr til driften årligt samt 3 millioner kr til anlæggelsen.
I en artikel i Dagbladet d. 7. december 2021 giver Ringsted Kommune støtte til den årlige drift af Natur- og aktivitetshuset i Vrangeskov.
Dette indlæg blev udgivet i Ikke-kategoriseret den 10. december 2021 af Lene Lundgren.
Kildemarked og indvielse af Vigersted Bymidte
Søndag d. 19. september kl. 11.30-15.30.
Lokalrådets kildemarkedsudvalg inviterer atter til en dejlig familiedag med både Kildemarked, officiel indvielse af Bymidten med søen, og dejlig underholdning med teatershow og spillemænd.
Kl. 10.30 Høstgudstjeneste i Vigersted Kirke
kl. 11.30 Kildemarkedet åbner og lokale bodholdere vil falbyde deres varer fra deres boder.
Kl. 12.00-14.00 Cafe Ingeborgs foodtruck sælger lækre pitabrød. Bestilling nødvendig
kl. 13.00 Borgmester Henrik Hvidesten klipper den røde snor og indvier Vigersted Bymidte
Kl. 13.30 Den store solsikke- og græskarkonkurrence – præmier uddeles.
Kl. 14.00 Zapshowteater opfører” Hovhov…nå”-underholdning i særklasse for hele familien
I tilfælde af dårligt vejr rykker teaterforestillingen til Forsamlingshuset.
Loppeting, genbrugstøj, syltetøj, strikketøj, cykler, honning, smykker, stauder, tasker, nørklerier og andre gode ting kan handles til en god pris. Spillemænd spiller i kirken og ved søen og skaber den rette markedsstemning. Kom og få en snak med VIF om den nye sæsons aktiviteter. Køb en tagaktie i Vigersted Forsamlingshus bod og få en snak om kommende fællesskaber og andre aktiviteter.
Mød de grønne pigespejdere og hør om deres mange aktiviteter og gode fællesskab.
Lokalrådet sælger kaffe og kage, og du kan høre nyt de projekter Lokalrådet har gang i.
Det kan benyttes MobilePay i de fleste boder, men tag for en sikkerheds skyld også kontakter med.
Husk at medbringe solsikker og græskar, så du kan deltage i den store solsikke- og græskarkonkurrence og måske vinde præmier for det flotteste, det største eller det sjoveste eksemplar.
Hilsen Kildemarkedsmadammerne Marianne Piil og Berit Galberg 22 21 23 25 berit@galberg.dk
Kildemarkedet støttes af Kultur-og Trivselsudvalget, Ringsted Kommune
Dette indlæg blev udgivet i Ikke-kategoriseret den 16. september 2021 af Berit Galberg.
Søndag den 20. juni kl. 15 indbyder Vigersted Lokalråd til generalforsamling i Vigersted Forsamlingshus.
Dette indlæg blev udgivet i Ikke-kategoriseret den 31. maj 2021 af Mathea Jensen.
Natur- og aktivitetshus et skridt nærmere
Der blev klappet i de små hænder, da vi i fredags langt om længe modtog svar om den gode nyhed, at Miljøstyrelsen giver dispensation fra skovloven til opførelse af et Natur- og Aktivitetshus i Vrangeskov. Et længe ventet svar, som vi har glædet os til.
Landsbyklyngen Søskovlandet er et samskabelsesprojekt, der er groet op helt nedefra og med et stort ønske fra borgerne om et nyt mødested i naturen. Og som lykkeligvis også gennem budgetforhandlingerne har bred opbakning på det politiske plan i kommunen. Derfor en stor tak til alle politikere fordi i lytter og bakker projektet op.
Mødestedet bliver etableret i Vrangeskov ved det gamle traktørsted og er et Natur- og Aktivitetshus. Miljøstyrelsen har bl.a. lagt særlig vægt på, at huset etableres i offentlig ejet skov, at der er tale om et non-profit formål, at det er et bynært multifunktionelt og bæredygtigt hus, som er særligt indpasset i landskabet med sit formsprog og materialevalg ud fra skitseprojektet.
Huset kommer til at ligge dels på et fladt græsareal, og dels i skrænten ned mod Haraldsted Sø. Det bliver således i to etager, hvor det nedre plan kun er synligt fra sø-siden. Tanken er, at huset ikke bliver bastant og dominerende, hvilket har været et stort ønske fra alle involverede. Netop det som Spektrum Arkitekter har arbejdet rigtig godt med i skitseprojektet.
Dette indlæg blev udgivet i Ikke-kategoriseret den 5. marts 2021 af Lene Lundgren.
Nyhedsbrev fra Søskovlandet januar 2021
Bilag til nyhedsbrevet: Skitseforslag Aktivitets- & Naturhus Jan-2021
Dette indlæg blev udgivet i Klyngen og tagget Aktivitets- & Naturhus den 13. januar 2021 af Lasse Bremer.
Generalforsamling i Støtteforeningen for Vigersted Forsamlingshus
Generalforsamling i Støtteforeningen for Vigersted Forsamlingshus
skal nu afholdes. Det sker:
Mandag den 19.oktober kl. 19.30 i Vigersted Forsamlingshus.
Alle medlemmer af støtteforeningen kan deltage. Dog er der Coronaloft. Vi må ikke være over 50 forsamlede.
Derfor er der tilmelding på Vigersted Booking.
Vi opfordrer til, at hver husstand grundigt overvejer deltagerantallet.
Dagsorden ifølge vedtægterne, som kan ses på Støtteforeningens hjemmeside www.vigerstedforsamlingshus.dk
Dette indlæg blev udgivet i Ikke-kategoriseret den 2. oktober 2020 af Mathea Jensen.
Borgermøde om Vigersted Forsamlingshus fremtid.
Søndag den 27. september afholdes borgermøde i Vigersted Forsamlingshus kl. 15.00. Bestyrelsen ønsker ved dette møde at undersøge om der er opbakning til at drive huset videre. Tilmelding er påkrævet. Det kan ske på Vigersted Booking eller på tlf. 40 50 50 98.
Man kan endvidere melde sig ind i Støtteforeningen for Vigersted Forsamlingshus  ved at indbetale 200 kr. på MobilePay 15 69 78 eller på konto 4426 4955189086.
Bestyrelsen for Støtteforeningen for Vigersted Forsamlingshus.
Dette indlæg blev udgivet i Ikke-kategoriseret den 19. september 2020 af Mathea Jensen.
Sæsonstart i uge 37 i Vigersted Idrætsforening
Vigersted Idrætsforening har sæsonstart i uge 37, hvor der bl.a begynder et helt nyt spændende hold med sjipning, rytme og spring. Holdet er muligt, da VIF har været så heldige at få fat i 5 nye trænere, hvoraf flere har erfaring fra andre idrætsforeninger rundt om i landet. Det er trygt, at de fleste hold således har mere end en træner, der kan hjælpe og supplere hinanden. Derudover er VIF også glade for traditionen med at have juniorhjælpetrænere, der fx henter de 4-6-årige i Vigersted Børnehus, når de skal til gymnastik om tirsdagen kl. 16-17 i Vigersted Hallen.
Nyt hold i sjipning, rytme og spring
Underviseren i sjipning (rope skipping) er Loisie Jensen, som tidligere har været en af de dygtigste i Danmark til rope skipping – og nu er vi så heldige i VIF, at Loisie er villig til at undervise her i Vigersted Hallen hver torsdag kl. 17-18 for alle interesserede 3.-6. klasses elever – både drenge og piger er således velkomne. Holdet henvender sig både til øvede gymnaster og gymnaster, der ikke førhen har gået til gymnastik. Man sjipper både med hvert sit enkeltov, hopper i dobbelte svingerbuer (double dutch) og finder på en masse sjove kombinationer og tricks.
VIF tilbyder sjipning, rytme og spring for alle intereserde 3. -6. klasses elever om torsdagen i Vigersted Hallen kl. 17-18
Det eneste det kræver er gå-på-mod og et par indendørs kondisko, da VIF sørger for sjippetovene. I sjippedelen bruges nogle af de spring, som der også øves på holdet. I springdelen vil der fokuseres på de grundlæggende øvelser for at kunne øve/udføre araber, kraftspring, flik-flak og overslag. Opvarmningen vil primært være sammensat af rytmiske øvelser, en blanding af hop, sving, leg, løb, styrke og balance. I rytmedelen vil der også være fokus på at lære at arbejde med et håndredskab (eks. en vimpel), som den anden nye underviser Henny Sostack Hardt har godt styr på fra sin tid i Jelling Idrætsforening. Som hjælpetrænere på dette hold deltager Henny´s døtre, der selv er erfarne gymnaster.
Hold for alle i VIF
VIF tilbyder i den nye sæson hold for alle aldersgrupper. For alle hold gælder det, at alle er velkomne uanset niveau. De yngste kan i selskab med en forældre og eventuelt ældre søskende boltre sig hver lørdag formiddag kl. 9-10 i hele Vigersted Hallen, hvor der god plads til at udfordre motorikken på fx forhindringsbaner. Hele familien kan også gå til inliners en eller to gange om ugen, hvor der øves mange forskellige balance- og behændighedsøvelser som fx hæl/tå og et ben samt trænes comboer (sammensætning af øvelser) på en keglerække. Holdet henvender sig både til nybegyndere og meget øvede freestyle slalom-kørere, der vil udfordre balance og behændighed.
Fra 4. klasse kan unge gå på det populære CrossGym Kidz push up, hvor hele Vigersted Hallen bliver brugt til at dyrke crossgym, der er blanding af gymnastik, styrke og kondition. Træningen er for alle uanset niveau, da alle øvelser bliver tilpasset hver enkelt deltager. Hele kroppen kommer i sving, når der skal skubbes, væltes, trækkes, løbes, kravles og løftes.
Sved på panden, pulsen op og smil på læben kommer der også på Jumping® Fitness holdne og zumba-holdet. Jumping® Fitness dyrkes på små enmandstrampoliner og er en kombination af hurtige og langsomme hop, variationer af traditionelle aerobic trin, dynamiske spurter og ”power sports” elementer. Kompleksiteten af øvelserne garanterer, at hele kroppen vil blive styrket. Deltagere som har ankel, knæ eller hofte skader kan deltage. Trampolinernes design gør nemlig at træningen er low impack, så kroppen ikke udsættes for de “stød” som man oplever ved f.eks. løb. Og børn helt ned til 8 år er også velkomne.
Men for dem der ønsker lidt mindre intens kropsbevægelse, så er yoga-holdet om mandagen i gymnastiksalen på Vigersted Skole meget populært. For folk over 50 år, så er vaksne voksne om torsdagen kl. 9.30-11 i Vigersted Forsamlingshus et godt sted at mødes. For idræt i Vigersted handler også om at være social og have det hyggeligt sammen – og ikke bare at få pulsen op of få sved på panden.
Man tilmelder sig et hold via klubmodul på forsiden af hjemmesiden www.vigersted-if.dk.
Dette indlæg blev udgivet i Sport den 1. september 2020 af Lene Lundgren.
Skal Vigersted stadigvæk have et Forsamlingshus?
På et byrådsmøde i juni vedtog Ringsted kommunes byråd efter anbefaling fra forvaltning og Økonomiudvalg at afhænde Vigersted Forsamlingshus, som en del af kommunens uønskede kvadratmeter.
Det er blevet besluttet, at huset skal tilbydes Støtteforeningen for Vigersted Forsamlingshus for et symbolsk beløb, idet det ikke anses for realistisk at kunne sælge huset til anden side. Huset blev overdraget til Ringsted Kommune i 1970 med en mundtlig aftale om, at kommunen skulle være forpligtet til at opretholde forsamlingshus i Vigersted.
Bestyrelsen overvejer deres stilling.
Det er ikke prisen, der bekymrer. Der er forskellige overvejelser, som f.eks.:
Er Vigersted Forsamlingshus også uønskede kvadratmetre for beboere i lokalområdet?
Kan foreningen med den nuværende opbakning fra lokalområdet drive huset rentabelt? Foreningen har 14 betalende husstande som medlemmer. Bliv medlem ved at indbetale 200 kroner pr. husstand på MobilePay 15 69 78. Læs mere om hvordan du kan blive medlem på vigerstedforsamlingshus.dk
Foreningen efterlyser flere hænder, der kan medvirke til, at huset fortsat består.
Hvordan skal ejerforholdet være?
Der forestår store renoveringer af tag, gulv og vinduer inden for en kort årrække. Vi taler om beløb på op mod 2 millioner kroner Kan disse finansieres via lån og fonde? Eller findes der frivillige der vil påtage sig arbejdet med at skifte taget? Eventuelt lokale håndværkere?
Foreningens overskud pr. år ligger normalt på 40.000 kr. Egenkapitalen er for øjeblikket knap 400.000.
Forskellige foreninger benytter huset og støtter dermed via huslejeindbetalinger.
Det drejer sig om: Voksenklubben, VIF Billardafdeling, Kirken, Vakse Voksne, Vigersteddilettanten, Lokalrådet, Historiegruppen, Fuglereservatet, VIF, Skolen, Ringsted Kommune.
Den store indtjening kommer fra privatfester. Ovenpå Corona-lukningen er der nu igen gang i udlejningerne. Stort set frem til jul. Der er booket udlejninger 3 år ud i fremtiden.
Helt uønskede er kvadratmeterne altså ikke!
Vigersted Forsamlingshus er 117 år gammelt og emmer af historie. Det har været en del af lokalområdets sociale liv i generationer. Tusindvis af arbejdstimer er lagt i huset som frivilligt arbejde. Læs mere på foreningens hjemmeside www.vigerstedforsamlingshus.dk
Bestyrelsen overvejer deres stilling, og der bliver indkaldt til borgermøde om forsamlingshusets fremtid søndag den 27. september kl. 15 i forsamlingshuset. Her ridses der forskellige scenarier op og der bliver rig mulighed for at stille spørgsmål og komme med forslag. Det bliver også dette møde, der skal vise om der er opbakning til et forsamlingshus i Vigersted.
Dette indlæg blev udgivet i Ikke-kategoriseret den 19. august 2020 af Mathea Jensen.
Byråd og direktion på besøg i Vrangeskov om nyt Aktivitets- og Naturhus.
Onsdag den 12. august var Ringsted Byråd og direktion på udflugt til Vrangeskov, hvor de fik præsenteret de foreløbige skitser og ideer til Aktivitets- og Naturhus i Vrangeskov. Vi håber nu at det samlede byråd vil bakke op om etablering og drift af huset, og bevillige den nødvendige økonomi. Det bliver simpelthen super godt, og et sted som vi alle vil komme til at dele med hinanden.
Styregruppen for vores landsbyklynge har arbejdet ihærdigt siden efteråret, og det blev ikke lettere af, at corona situationen forsøgte at sikke en kæp i hjulet. Arbejdet fortsatte og der er afholdt mange video-møder, og ud af de 14 landsbyklynger som har ansøgt om projektstøtte til skitse- og ideudvikling, er det kun 2 klynger som er “kommet igennem”, hvoraf Søskovlandets projekt er det ene.
Status er nu, at vi lægger sidste hånd på skitser og ideer sammen med Spektrum Arkitekter, hvorefter vi glæder os til at vise det hele til jer på et åbent borgermøde. Og frem til 1. december skal vi arbejde med ansøgning til Realdania/Lokale & Anlægsfonden/DGI om økonomisk støtte til anlæg af huset. Her er en specifik pulje til landsbyklynger på 50 mio kr. og maksimum pr. projekt er 4,5 mio kroner, og det er cirka det som Søskovlandet skal ansøger om.
Så efter nytår håber vi at komme i gang med detalje planlægning, herunder materialer og alt det andet sjove. Forinden skal vi have en hel del tilladelser fra Naturstyrelsen og Miljøstyrelsen, og der er meget arbejde forbundet hermed. En stor tak skal lyde til alle som har bidraget med ideer og konstruktive forslag. Vi ved at det ikke er alles ønsker som bliver opfyldt, og vi ved også, at det er en laaaaang proces, og vi ved også, at det bliver et super godt mødested.
Vi glæder os – og håber også at I gør det samme.
Fortsat god sommer – gode hilsner fra Styregruppen i Søskovlandet
Dette indlæg blev udgivet i Klyngen den 17. august 2020 af Lene Lundgren.
Landsbyerne i landsbyklyngen Søskovlandet er blevet mere robuste af samarbejde
Landsbyer, der samarbejder i en landsbyklynge, gør den enkelte landsby mere robust. Det viser en evaluering fra Aalborg Universitet, der omhandler etableringen af landsbyklynger i hele Danmark.
Landsbyklyngen Søskovlandet, der omfatter lokalområderne Fjellebro-Kværkeby, Vigersted, Jystrup og Haraldsted-Allindemagle har også glæde af samarbejdet.
Landsbyer står stærkere, når de står sammen.
Det har været grundideen bag Kampagnen Landsbyklynger, hvor DGI, Lokale- og Anlægsfonden og Realdania i perioden 2017-2019 har etableret 24 Landsbyklynger fordelt over hele Danmark. Og den idé er god, viser en evaluering fra Aalborg Universitet. Landsbyklyngerne er etableret i samarbejde med en række af landets kommuner og borgerne i de pågældende landsbyer.
Evalueringen konkluderer, at Landsbyklynger har vist sig som et stærkt strategisk redskab, som giver landsbyerne mere politisk synlighed og som giver dem et volumen, der gør dem mere robuste.
Det betyder, at samarbejde mellem landsbyer i en klynge gør den enkelte landsby mere parat til fremtiden og øger den politiske synlighed omkring livet på landet.
For tingene kommer ikke af sig selv. Det kan de nikke genkendende til i  landsbyklyngen Søskovlandet:
“Det handler kort sagt om udvikling eller afvikling – det midt i mellem er der ikke noget ved. Og udvikling er vejen frem hos os,” siger Ulrich Hjort Hansen, der var med i initiativgruppen omkring landsbyklyngen Søskovlandet og som nu er formand for styregruppen. Landsbyklyngen Søskovlandet ligger i den nordlige
del af Ringsted Kommune.
De 24 landsbyklynger er etableret i et samarbejde mellem DGI, Lokale og Anlægsfonden, Realdania og en række af landets kommuner. En landsbyklynge består af en række landsbyer, der ligger i nærheden af hinanden. De opbygger et samarbejde, hvor de hjælper og støtter hinanden. Og netop de lokale ildsjæle er
helt afgørende for projektet.
”Borgerne og foreningslivet har fingeren på pulsen og ved, hvad der lokalt er brug for. Når borgerne er med til at finde lokale løsninger fremmer det glæden ved at bo i området, samarbejdet og det frivillige engagement”, siger Carsten Blomberg fra DGI.
Nye aktiviteter og en større bane at spille på
Alle landsbyklyngerne har arbejdet med det nye fællesskab, som en landsbyklynge er. Efter 1 ½ år som landsbyklynge mener 81% af de frivillige, der sidder i styregrupperne, at samarbejdet på tværs mellem landsbyerne har højnet deres evner til at arbejde langsigtet med udvikling af deres lokalsamfund.
Sideløbende har klyngerne igangsat nye initiativer og fælles aktiviteter. Aktiviteter, som i høj grad handler om at styrke fællesskabet på tværs og kvaliteten i de tilbud, der er.
Eksempler på fællesarrangementer i landsbyklynger landet over er festivaler, fællesspisninger, børneaktiviteter, tilflytterarrangementer, motions- og idrætsarrangementer, loppe- og fødevaremarkeder, borgermøder og foredrag.
I Søskovlandet har de specifikt prioriteret samarbejde omkring etablering af stier mellem landsbyerne til gående og cyklister. De har fuld gang i etableringen af en Pilot Naturpark, som måske kommer til at hedde Søskovlandet Sjælland, og et udendørs Aktivitets- og Naturhus er på vej. Klyngen har også oprettet en
fælles hjemmeside, der binder landsbyerne og deres aktiviteter bedre sammen.
”Aktivitets- og Naturhuset, som skal ligge i Vrangeskov ved Haraldsted Sø, er der meget stor opbakning til fra hele klyngeområdet og ikke mindst fra politisk hold”, siger Ulrich Hjort Hansen. Landsbyklyngen Søskovlandet er tovholder på projektet og har et fremragende samarbejde med embedsværket i Ringsted Kommune.
I området omkring det gamle traktørsted i Vrangeskov arbejder Søskovlandet på et etablere et Kultur- og naturhus, hvor man kan mødes.
Samarbejdet med Ringsted Kommune har i den grad givet pote og sammen er de blevet godkendt som Pilot Naturpark under Friluftsrådets koncept for naturparker. Søskovlandet har ydermere modtaget en donation
fra Kommunelærerforeningen i Ringsted på 252.000 kr. Donationen bliver brugt til projektet om det nye
Aktivitets- og Naturhus. ”Det er vi selvfølgelig meget gade for og stolte af” lyder det fra Ulrich Hjorth
Hansen fra styregruppen. Det nye Aktivitets- og Naturhus har ligeledes fået støtte fra Lokale og Anlægsfonden, Realdania og kommunen til videre udvikling af projektet.
Kommunen er en vigtig medspiller
De deltagende landsbyklynger har langt hen ad vejen oplevet meget engagerede kommuner. Netop et velfungerende samarbejde med kommunen vurderes også i evalueringen, som en af nøglerne til at skabe en succesfuld landsbyklynge. Og kommunerne er da også selv tilfredse med projektet.
Således svarer 89 % af kommunerne, at de vil anbefale landsbyklynger til andre kommuner.
For Søskovlandet har det været helt afgørende for de opnåede resultater, at de har haft et fantastisk samarbejde med embedsværket og politikere.
”Vi har flere gange inviteret os selv til møde – dels med embedsværket og dels med politiske udvalg og byråd for at informere, få opbakning, få viden og kompetencer stillet til rådighed og dermed skabe loyalitet til projekterne. Uden den indsats var vi aldring kommet så langt på så kort tid”, siger Ulrich Hjorth Hansen.
Kommunens rolle har primært været at deltage i klyngens møder, hjælpe med at give indblik i, hvordan kommunen fungerer, give sparring på idéer, stille kompetencer til rådighed og være bindeled mellem klyngen og det kommunale system. Grundtanken er, at kommunen understøtter frem for at tage styring, da
ejerskabet i sidste ende skal være hos de deltagende landsbyer.
”Det har været meget positivt at opleve kommunerne som medspillere på denne måde. Når kommunerne sætter klyngesamarbejde på den politiske dagsorden skaber det uden tvivl synlighed for, at der findes et aktivt lokalt miljø. Det gør landsbyerne mere attraktive. På den måde kan kommunerne understøtte lokal
udvikling af landdistrikterne med relativt få midler”, siger Carsten Blomberg fra DGI.
Dette indlæg blev udgivet i Ikke-kategoriseret den 11. juni 2020 af Lene Lundgren.
Godt nyt om pilotnaturpark
I disse lidt alvorlige tider for os danskere, er der også ind imellem gode nyheder. Søskovlandet og klyngesamarbejdet har lige fået den gode nyhed, at Ringsted Kommune er blevet tildelt ordningen Pilotnaturpark.
Dette er opnået bl.a. via det store arbejde,der er udført blandt mange deltagende borgere i vores klynge. Ikke mindst via arbejdet frem mod vores Strategiplanfor Søskovlandet Sjælland, som lå færdig lige før sommerferien 2019.Selvfølgelig skal også nævnes vores møde med Friluftsrådet på hovedkontoret i København, hvor naturparken var dagsordenspunktet.
Dette indlæg blev udgivet i Ikke-kategoriseret den 3. april 2020 af Lene Lundgren.
Referat af borgermøde om natur- og aktivitetshus
Borgermødet om det nye aktivitets- og naturhus i Vrangeskov tiltrak udover pressen også over 50 aktive borgere, der bidrog med mange gode idéer og forslag.
Borgermødet om det nye aktivitets- og naturhus i Vrangeskov gik over alt forventning. Der mødte en stor flok positive og aktive borgere, foreninger og kommende brugere op. Og de kom med rigtig mange gode idéer. Tusind tak for det.
De fremmødte delte sig op i 4 grupper efter interesse:
Gruppe 1: Det stille naturfolk. Fugle, planter, stjernekikkere m.fl.
Gruppe 2: De aktive naturdyrkere som spejdere, natur og ungdom, træklatrere m.fl.
Gruppe 3: Motionister som løbere, MTB, orienteringsløb, kano- og kajak m.fl.
Gruppe 4: Skoler, institutioner, SFO, dagplejemødre, foreninger, menighedsråd, lokalråd m.fl
Læs referatet af mødet her
Dette indlæg blev udgivet i Ikke-kategoriseret den 12. januar 2020 af Lene Lundgren.
Til alle foreninger, borgere, grupper, råd og institutioner i Søskovlandet m.fl.
Som de fleste af jer allerede ved, er klyngesamarbejdet Søskovlandet kommet rigtig langt i planlægningen af et nyt Aktivitets- og Naturhus i Vrangeskov. Men nu skal vi videre – og emnerne skal gøres mere konkrete, nye emner kan komme til og overflødige kan fjernes! Derfor skal et møde hjælpe os frem til skitser, tegninger og budget for et endeligt og brugbart projekt, som flest af os kan få stor glæde af. Kom og hjælp os, så vi sammen får mest ud af det:
Mandag den 6. januar kl. 19 på Vigersted Skole Ågerupvej 1, Vigersted, 4100 Ringsted
Tilmelding ikke nødvendig, bare kom og hør mere om projektet og kom med dine idéer.
Læs hele invitationen her: Invitation borgermøde 6. januar 2020 Vigersted Skole
Dette indlæg blev udgivet i Klyngen den 27. november 2019 af Peter Hansen.
Støtte til udvikling af aktivitetshus- og naturhus i Vrangeskov
Landsbyer står stærkere, når de samarbejder på tværs af by- og sognegrænser.
Der er behov for bedre og andre mødesteder, som passer til de nye fællesskaber og nye behov. Brugsen og sportshallen er i dag typiske og vigtige mødesteder i lokalsamfundet, men der er brug for at tænke nyt. Og det er lige hvad Søskovlandet Sjælland har gjort, fortæller formand for Søskovlandet Sjælland Ulrich Hjort Hansen. Landsbyklyngen nord for Ringsted dækker 4 lokalråd, 6 kirkesogne og 15 landsbyer (Haraldsted-Allindemagle, Jystrup-Valsøllille, Vigersted og Kværkeby-Fjellebro).
I en ny kampagne har Foreningen Realdania og Lokale og Anlægsfonden givet tilsagn til Søskovlandet om støtte til at udvikle en idé om et aktivitets- og naturhus i Vrangeskov – gerne i tilknytning til det nuværende og tidligere traktørsted. Styregruppen i Søskovlandet og øvrige interesserede frivillige skal nu til at arbejde videre med deres projektidé til et nyt mødested, så idéen kan vokse til et egentligt projekt, lyder det fra direktør Esben Danielsen fra Lokale og Anlægsfonden. “I Realdania vil vi være med til at styrke livet og fællesskaberne uden for de store byer. Nogle gange kan selv små tiltag skabe store forandringer – og helt sikkert er det, at de landsbyklynger, der nu får støtte, går forrest med gode, kreative eksempler, som jeg er rigtig spændt på at følge i den kommende tid” siger filantropidirektør i Realdania, Nina Kovsted Helk.
Otte af projektidéerne handler om at bygge om og transformere eksisterende bygninger, og projektet som vi støtter i Søskovlandet er én af dem – her er det ønsket at nuværende bygninger bliver ombygget og suppleret med nye, og det er præcis det som det kommende arbejde tager fat om. ”Den gode projektidé styrker fritidslivet og tager udgangspunkt i de lokale potentialer, der kan løfte fællesskabet. Vi har opfordret ansøgerne til at tænke videre fra en traditionel idé om hallen eller forsamlingshuset som mødested. Det handler om at bruge kvadratmeterne klogt på tværs af landsbyer og finde på nyt sammen – og det har rigtig mange gjort,” siger Esben Danielsen, direktør i Lokale og Anlægsfonden.
Projektet i Vrangeskov skal gerne favne den brede befolkning og støtte op om den mere aktive sports del såvel som den mere stille brug af naturen – og være muligt at benytte for alle aldersgrupper. Det er vores håb, at der også bliver plads for naturformidling således, at skoler og institutioner også kan få glæde af det kommende mødested. Projektet går 100% i spænd med de tanker og beslutninger som Ringsted Kommune og politikere har taget, og der er således afsat midler til formålet. Det har været en meget positiv proces sammen med politikere og embedsfolk fra Ringsted Kommune, at opleve så stor og konstruktiv opbakning.
Projektet har modtaget kr. 200.000 fra Realdania/Lokale og Anlægsfonden og 40.000 kr. fra helhedsplanpuljen under Landsbyforum i Ringsted. Fra formanden for Søskovlandet Ulrich Hjort Hansen er der stor glæde at spore:
“Det glæder mig overordentligt, at alle de borgere som har deltaget i Søskovlandets arrangementer, temagrupper, kommunikation mv., og ikke mindst de ca. 1.150 personer som har besvaret spørgeskemaundersøgelsen, nu vil se resultater af arbejdet med landsbyklyngen, for vil skal i arbejdstøjet og begynde med at udvikle ideen til projektet. Vi i styregruppen for Søskovlandet er så glade for, at vi nu skal til det sjove arbejde, og netop med det arbejde som flest borgere efterspørger – nemlig bedre/mere adgang til naturen som vi kan være fælles om og dele med hinanden” og Ulrich udtaler videre
”Det er fedt at de 4 lokalråd bakker op om landsbyklyngen, og hvis jeg skal være helt ærlig så sigter vi efter skyerne i håbet om at ramme trætoppene – det skal forstå således at jeg også kan se en god idé hvis projektet også omfatter en café – det vil være fantastisk hvis vi kan få en sodavand-sandwich og kaffe- kage efter en tur i skoven. Foruden den aktive del som aktivitets- og naturhus støtter vil en café helstøbe projektet.”
Der vil i den næste fremtid blive inviteret alle interessenter og interesserede personer, så vi kan få alle ideer frem i lyset og alle kan blive hørt – lige fra handicaprådet til spejdere og foreninger og privatpersoner – alle er velkommen. Se mere om Søskovlandet Sjælland på www.søskovlandet.dk Der kan findes mere info om øvrige kreative projekter på dette link: https://realdania.dk/ projekter/moedestedet
Fakta Realdania og Lokale og Anlægsfonden har givet tilsagn om projektudviklingsstøtte til 14 ideer i 11 kommuner. De 14 projektideer er fordelt på 13 landsbyklynger og favner ca. 200 landsbyer og op mod 65.000 borgere. Der er i alt 35 landsbyklynger i Danmark. Landsbyklyngerne modtager mellem 85.000 og 200.000 kr. i støtte til projektudvikling Realdania og Lokale og Anlægsfonden har i alt modtaget 36 ansøgninger fra landsbyklynger fordelt på 28 kommuner. I forlængelse af projektudviklingen kan projekterne ansøge om anlægsmidler hos Realdania og Lokale og Anlægsfonden.
Dette indlæg blev udgivet i Klyngen den 7. november 2019 af Lene Lundgren.
Tak til sponsorerne af egnsspillet
800 mennesker deltog i løbet af weekenden d. 21.-23. juni 2019 i egnsspillet “Banebørster og sognerødder” på Kirkeengen i Vigersted.
Tak til alle og ikke mindst vores sponsorer.
Dette indlæg blev udgivet i Ikke-kategoriseret den 7. juli 2019 af Lene Lundgren.
”Banebørster og Sognerødder – balladen om en jernbane” er klar til opførelse udendørs på Kirkeengen lige midt i Vigersted
Stykket handler om, hvad der skete, da banebørster og ingeniører kom til Vigersted for hundrede år siden og skabte røre i lokalbefolkningen og blandt sognerådsformændene. Det indeholder både kamp og kærlighed, bestikkelse og plattenslageri.
Over 40 skuespillere er på scenen og et kor på 25 medlemmer og 4 musikere skaber den rette stemning med sang og musik.
Gruppebillede af skuespillerne til egnsspillet “Banebørster og sognerødder” i 2019.
Egnsspillet opføres fredag d. 21. juni kl. 19.30, lørdag d. 22. juni kl. 15.00 og søndag d. 23. juni kl. 18.00. Kirkeengen omdannes til en markedsplads med boder med mad og drikke, kaffe og kage.
De øvrige boder indeholder trædrejer, keramik, brugskunst, pileflet og lys,” nørklerier”, billedkunst, smykker og tarotkort, hvor du kan få et kig ind i fremtiden.
Specialøl med navnet ”Banebørster” og ”Sognerødder” fra Dagmarbryggeriet kan nydes på pladsen, men også købes med hjem fra ølboden. Spejderne bygger en historisk lejrplads, hvor nysgerrige børn for et lille beløb kan prøve at være spejder for en dag. Museums Vestsjællands udstilling om Midtbanen kan ses på markedspladsen. Udstillingen fortæller historien og viser fotos fra dengang, Midtbanen blev bygget for ca. 100 år siden.
Markedspladsen åbner fredag kl. 18.00, lørdag åbnes kl. 14, og søndag åbnes kl. 16.30. Fredag og søndag er der mulighed for spisning inden forestillingen og lørdag efter forestillingen.
Billet- og madbestilling på www.vigersted.nemtilmeld.dk  Resterende billetter kan købes ved indgangen.
Efter forestillingen søndag går skuespillere i kostumer, kor og publikum i fakkeltog til Sankt Hansbål på skolens sportsplads, hvor Britta Nielsen, Ringsted Kommune, holder båltalen kl. 20.30, hvorefter bålet tændes.
Det anbefales at medbringe en pude elle tæppe til tilskuerbænkene og tøj efter vejret.
Parkering ved Vigersted Hallen Ågerup 1 eller Vigersted Skole Snekkerupvej 4.
Læs mere på www.vigersted.net/egnsspil2019
Dette indlæg blev udgivet i Ikke-kategoriseret den 18. juni 2019 af Lene Lundgren.
Vigersted Idrætsforening tilbyder som noget nyt i år både nye og gamle medlemmer at kunne stå på inliners fra juni og hele sommeren til og med uge 36. Freestyle-slalom-holdet dyrker avanceret slalom-kørsel på kegler, men nybegyndere kan også være med. Nybegyndere øver især bremse- og balance-øvelser og kan hurtigt lære at køre over en rampe. Ofte vil der også være tid til en gang fangeleg eller rulle-hockey, hvor alle kan være med. De mere øvede træner fx i at løbe baglæns (også på et ben) og lave såkaldte comboer på kegle-baner.
Vigertsed IF inliners hold øver slalom på kegler
Holdet henvender sig primært til familier, hvor alle uanset niveau kan blive tilpas udfordret i hyggeligt selskab med familien. Teenagere, der kan stå stabilt på inliners, er også velkomne alene – men det er faktisk sjovt at dyrke udfordrende motion sammen med sin teenager. Alle på holdet har sikkerhedsudstyr på (inkl. hjelm) og man medbringer selv inliners. Hvis man har behov for nye inliners, så kontakt først træneren.
Træningen foregår indendørs i Vigersted Hallen, men hvis vejret er til det, kan træningen også flyttes uden for.
Det foregår tirsdag kl. 17-18.15 og/eller lørdag kl. 9-11 i Vigersted Hallen. Det koster kun 200 kr for hele familien for begge dage.
Tilmelding via hjemmesiden Vigersted-If. (https://vigerstedifgymnastik. klub-modul.dk/cms/ ProfileMaintainEnrollment. aspx?TeamID=8)
Man er naturligvis altid velkommen til at få en prøvetime eller ringe til træneren Thomas Lausten på 72 48 26 49.
Dette indlæg blev udgivet i Sport den 26. maj 2019 af Lene Lundgren.
Bygning af Midtbanen ved Knudslund
Lørdag den 11. maj kl. 11 åbner en lille udstilling på Torvet i Ringsted med fotos og historier fra dengang, Midtbanen blev bygget. Sammen med udstillingen opstilles et tog, børn kan lege i.
Den Sjællandske Midtbane gik fra Næstved via Ringsted til Frederikssund. Banen skulle sikre en moderne og smidig transport af gods & folk.
Det var vigtigt for de lokalsamfund, banen gik igennem, at få så kort til stationen som muligt.
Det handler teaterstykket ”Banebørster og sognerødder” blandt andet om. I stykket møder vi autentiske personer som førstelærer Simonsen, æggemanden Christian Madsen og hans datter Edith, proprietær Frode Madsen, pastor Gustav Georg Krogh Meyer og høkeren. Vigersted Dilletanterne opfører stykket på Kirkeengen i Vigersted i dagene op til Sct. Hans. Se mere på vigersted.net
En udstilling – og en legeplads
Museum Vestsjælland har i den anledning skabt en udstilling med historier og fotos fra dengang, Midtbanen blev bygget. Du får også en guide til, hvor du den dag i dag kan møde Midtbanen ude i landskabet.
Til børnene bliver der sammen med udstillingen opstillet et flot legetog.
Til udstillingsåbningen byder Museum Vestsjælland på lidt til ganen og man kan møde nogle af skuespillerne fra ”Banebørster og sognerødder” – selvfølgelig i dragterne fra stykket. Blandt andet vil sognefoged Rasmus Larsen (spillet af Torben Ulrich) prøve at opretholde ro og orden på Torvet under udstillingsåbningen!
Bitten Larsen, der har udarbejdet udstillingen, vil fortælle lidt om Midtbanens historie – og Berit Galberg vil fortælle om teaterstykket. Kom og få lidt til ganen og bliv klogere på byens kultur og historie.
Dette indlæg blev udgivet i Ikke-kategoriseret den 9. maj 2019 af Berit Galberg.
Møde i klyngetemagruppen ”Bosætning og Dagligvarer”
Tirsdag 7. maj 2019 kl. 19:30 i Vigerstedhallens Cafeteria, Ågerupvej, Vigersted.
1) Bosætning. Forhåbentlig nye informationer om bofællesskab og Ecovillage i Jystrup og om projektet på Produktionsskolen i Haraldsted. Er der mon nogen, som kender til arealer, hvor der kan laves seniorboliger eller mindre bofællesskaber?
a) Sidste nyt fra Dagli’Brugsen i Jystrup.
b) Ser Dagli’Brugsen et interessefællesskab med Søskovlandet?
c) Har Dagli’Brugsen idéer til hvordan viden om klyngens fødevareproducenter kan bruges?
d) Information om fødevareproducenter: meld gerne ind til Lisbeth (lisbethdue@hotmail.com) ang. lokale producenter eller mød op og fortæl 7/5.
3) Aktivitet omkring bæredygtighed for madvarer, madkultur og fællesspisning.
4) Anden aktivitet omkring dagligvarer – hvad kan samle på tværs af landsbyerne? F.eks. konkurrence, madopskrifter, gode tips, råd til hønsehold m.m.
Tilmelding til Lisbeth Due Andersen (lisbethdue@hotmail.com). Du er også velkommen uden tilmelding.
Dette indlæg blev udgivet i Møde den 24. april 2019 af Lene Lundgren.
Nye legepladser på Vigersted Skole
På Vigersted Skole starter vi d. 13-03-19 på at etablere nye legepladser.
Den ene kommer til at ligge i forbindelse med den nye tilbygning, vi har fået på boldbanen, og den anden i forbindelse med den allerede eksisterende legeplads ved indskolingen. Området på boldbanen er pt. blevet indhegnet og vi forventer det vil tage et par måneder før begge legepladser er færdigt etableret, om vind og vejr vil det.
Dette indlæg blev udgivet i Ikke-kategoriseret den 13. marts 2019 af Vigersted Skole.
Gratis foredrag om Havørnene på Midtsjælland
Kom til Fuglereservatets gratis foredrag på onsdag 13. marts kl. 19 i Vigersted Forsamlingshus, hvor Frank Wille vil fortæller om Havørnene på Midtsjælland.
Infoblad om foredrag Havørne 2019
Dette indlæg blev udgivet i Ikke-kategoriseret den 10. marts 2019 af Lene Lundgren.
Læs lidt om Vigersted Børnehus i denne nye pjece, og få en god fornemmelse for, hvem VBH er:
Pjece VBH Marts 2019
Dette indlæg blev udgivet i Ikke-kategoriseret den 8. marts 2019 af Laura Rossing.
Jumping Fitness Event i Jystrup
Dette indlæg blev udgivet i Arrangementer, Event, Fitness, Jystrup IF's Venner og tagget Dagli' Brugsen Jystrup, Event, Fitness, Jystrup, Jystrup IFs Venner, Sjov, Søndag, Sved den 7. marts 2019 af Ann Elisabeth Svendson.
Skeespejderne laver spejderaktiviteter for de alleryngste og deres forældre. Vi leger, laver bål, bager snobrød, bygger huler, går på skattejagt, bliver beskidte, klatrer i træer, finder spor i skoven, samarbejder, bliver trætte, griner og løber stærkt.
Skeespejderne laver familiespejder for alle interesserede med børn under 6 år.
Hvis I har lyst til at prøve kræfter med nogle af spejderlivets mange aktiviteter med udgangspunkt i familiens trygge rammer, så kom og vær med.
Familiespejder er friluftsliv for hele familien. Det er en god og hyggelig måde at tilbringe formiddagen sammen på i det fri. Eneste krav er, at det yngste barn er under 6 år.
Vi mødes hver 3. lørdag ved Skeespejderne, Skeevej 44. Læs mere og tilmeld jer på www.skeespejderne.dk
19. juni (fra kl. 18.)
Dette indlæg blev udgivet i Spejder den 1. marts 2019 af Lene Lundgren.
Arkiver Vælg måned december 2021  (1) september 2021  (1) maj 2021  (1) marts 2021  (1) januar 2021  (1) oktober 2020  (1) september 2020  (2) august 2020  (2) juni 2020  (1) april 2020  (1) januar 2020  (1) november 2019  (2) juli 2019  (1) juni 2019  (1) maj 2019  (2) april 2019  (1) marts 2019  (5) februar 2019  (1) januar 2019  (3) december 2018  (3) november 2018  (3) oktober 2018  (5) september 2018  (11) juli 2018  (1) januar 2018  (1)
Kategorier Vælg kategori Arrangementer  (5)    Fitness  (1) Event  (1) Ikke-kategoriseret  (35) Jystrup IF’s Venner  (1) Klyngen  (5) Møde  (5) Spejder  (1) Sport  (2)
Tilmeld dig vores Nyhedsbrev